*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*278. számú előterjesztés*

Bátaszék Város Önkormányzata Képviselő-testületének 2017. december 13-án,

16,00 órakor megtartandó ülésére

*Önkormányzati bérlakások szolgálati célra történő kiutalása*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte**: Takácsné Gehring Mária aljegyző**Tárgyalja:**PG Bizottság: 2017. 12.12. |

**Tisztelt Képviselő-testület!**

A T. Képviselő- testület a 2017. november 29. napján tartott testületi ülésén döntött a lakások, helyiségek bérletéről, valamint elidegenítésük szabályairól szóló 8/2017.(IV. 28.) önkormányzati rendeletének (továbbiakban: Rendelet) módosításáról, melyben a díjak emeléséről döntött 3 év távlatban évente 8%-os arányban.

 Jelenleg négy korábban kiutalt szolgálati lakással rendelkezik önkormányzatunk. E négy lakás tekintetében a jelenleg hatályos rendelkezések alapján a díjak 2018. január 1-jétől a költségelven bérbe adott lakások díjaira emelkednek. (Ez azt jelenti, hogy a fizetendő díjak – az emelést is figyelembe véve – összkomfortos lakás esetén 390 Ft/m2/hó összegről 618 Ft/m2/hó összegre, komfortos lakás esetén 253 Ft/m2/hó összegről 434 Ft/m2/hó összegre változnak.)

 Két korábban kiutalt szolgálati lakásban élő bérlő kérelemmel fordult önkormányzatunkhoz, melyben a 2018. január 1. napjától megemelkedő bérleti díj mérséklését kérik.

 A Rendelet 5. § (4) bekezdése alapján Bátaszék Város Önkormányzata és intézményei, valamint a városban működő egyéb intézmények megfelelő szakemberrel történő ellátottsága érdekében és az alkalmazott szakemberek elhelyezésére – legfeljebb az önkormányzati vagy egyéb intézménynél fennálló foglalkoztatási jogviszony fennállásáig – önkormányzati lakás szolgálati célra kiutalható. A bérbeadásról – az intézményvezetők javaslata alapján – a képviselő-testület dönt. A Rendelet 10. § (2) bekezdése szerint a szolgálati célra történő kiutalás esetén a képviselő-testület az adott lakáskategóriára meghatározott bérleti díj legfeljebb 20 %-kal csökkentett mértékben történő kedvezményes megállapításáról dönthet.

A kérelmekre tekintettel javasoljuk az alábbi határozati javaslatok elfogadását.

# számú H a t á r o z a t i j a v a s l a t

# a Budai u. 56-58. II. em. 5. szám alatti önkormányzati bérlakás szolgálati célra történő kiutalására és kedvezmény biztosítására

Bátaszék Város Önkormányzatának Képviselő-testülete;

1. a lakások, helyiségek bérletéről, valamint elidegenítésük szabályairól szóló 8/2017.(IV. 28.) önkormányzati rendeletének 5. § (4) bekezdésében meghatározott hatáskörében eljárva – Erős Ildikó kérelmére tekintettel - a Budai u. 56-58. II. em. 5. szám alatti önkormányzati bérlakást Erős Ildikó részére az önkormányzati intézménynél fennálló foglalkoztatási jogviszonyának fennállásáig szolgálati célra kiutalja,
2. a lakások, helyiségek bérletéről, valamint elidegenítésük szabályairól szóló 8/2017.(IV. 28.) önkormányzati rendeletének 10. § (2) bekezdésében meghatározott hatáskörében eljárva – Erős Ildikó kérelmére tekintettel - a Budai u. 56-58. II. em. 5. szám alatti önkormányzati bérlakás bérleti díjához kedvezményt biztosít, melynek mértéke a költségelven bérbe adott lakáskategóriára meghatározott mindenkori bérleti díj 20 %-kal csökkentett összege.

*Határidő*: 2017. december 20.

*Felelős*: Kondriczné dr. Varga Erzsébet jegyző

 (a határozat kiküldéséért)

*Határozatról értesül:* Erős Ildikó

 BÁT-KOM 2004. Kft.

 irattár

# számú H a t á r o z a t i j a v a s l a t

# a Budai u. 56-58. II. em. 6. szám alatti önkormányzati bérlakás szolgálati célra történő kiutalására és kedvezmény biztosítáásra

Bátaszék Város Önkormányzatának Képviselő-testülete;

1. a lakások, helyiségek bérletéről, valamint elidegenítésük szabályairól szóló 8/2017.(IV. 28.) önkormányzati rendeletének 5. § (4) bekezdésében meghatározott hatáskörében eljárva – Galli Zsuzsanna kérelmére tekintettel - a Budai u. 56-58. II. em. 6. szám alatti önkormányzati bérlakást Galli Zsuzsanna részére az önkormányzati intézménynél fennálló foglalkoztatási jogviszonyának fennállásáig szolgálati célra kiutalja,
2. a lakások, helyiségek bérletéről, valamint elidegenítésük szabályairól szóló 8/2017.(IV. 28.) önkormányzati rendeletének 10. § (2) bekezdésében meghatározott hatáskörében eljárva – Galli Zsuzsanna kérelmére tekintettel - a Budai u. 56-58. II. em. 6. szám alatti önkormányzati bérlakás bérleti díjához kedvezményt biztosít, melynek mértéke a költségelven bérbe adott lakáskategóriára meghatározott mindenkori bérleti díj 20 %-kal csökkentett összege.

*Határidő*: 2017. december 20.

*Felelős*: Kondriczné dr. Varga Erzsébet jegyző

 (a határozat kiküldéséért)

*Határozatról értesül:* Galli Zsuzsanna

 BÁT-KOM 2004. Kft.

 irattár